Fredag eftermiddag fandt politiet en udbrændt bil ved Foulumvej i Ullits. Bilen var delt i to. Forenden og bagenden lå i hver sin del - skåret over med en vinkelsliber. Stelnummeret kan ikke aflæses, og ifølge politiet kunne noget tyde på, at der er tale om forsikringssvindel. Der er formentlig tale om en Peugeot 206.

Referat:
Det lugter lidt af forsikringssvindel, siger Nordjyllands Politi i Løgstør.